**Zmluva o poskytovaní služieb č.**

uzavretá podľa ust. § 269 ods. 2 zákona č. 513/1991 Zb. Obchodného zákonníka

v znení neskorších predpisov (ďalej len „zmluva“)

**medzi**

**Objednávateľom:**

Názov: **Slovenská agentúra životného prostredia**Sídlo: Tajovského 28, 975 90 Banská Bystrica
IČO: 00 626 031

DIČ: 2021125821

IČ DPH: SK 2021125821
Bankové spojenie: Štátna pokladnica
IBAN: SK37 8180 0000 0070 0038 9214

 SK15 8180 0000 0070 0038 9222

Zastúpený:RNDr. Richard Müller, PhD., generálny riaditeľ

Kontaktná osoba: ............................................................................

(ďalej len ako „objednávateľ“)

**a**

**Poskytovateľom:**

Obchodné meno: ..............................................................

Sídlo: ..............................................................

IČO: ..............................................................

DIČ: ..............................................................

IČ DPH: ..............................................................

Bankové spojenie: ..............................................................

IBAN: ..............................................................

Zastúpený: ..............................................................

Kontaktná osoba: .............................................................

(ďalej len ako „poskytovateľ“)

**Preambula**

Táto zmluva sa uzatvára ako výsledok verejného obstarávania na predmet zákazky s názvom:

**1.Technicko-organizačné zabezpečenie exkurzie pre študentov, doktorandov a pedagógov a** **2. Technicko-organizačné zabezpečenie seminára – Prierezové predpisy s dôrazom na ovzdušie a IPKZ**

**Článok I.**

**Predmet zmluvy**

1. Predmetom tejto zmluvy je poskytnutie služieb poskytovateľom pre objednávateľa na technicko - organizačné zabezpečenie:

**1.Technicko-organizačné zabezpečenie exkurzie pre študentov, doktorandov a pedagógov a** **2. Technicko-organizačné zabezpečenie seminára – Prierezové predpisy s dôrazom na ovzdušie a IPKZ**

2. Poskytovateľ je povinný poskytnúť služby v zmysle Prílohy č. 1 tejto zmluvy (Opis predmetu zákazky).

**Článok II.**

**Čas a miesto plnenia**

1. Poskytovateľ je povinný poskytovať služby v termíne uvedenom v zmysle Prílohy č. 1 tejto zmluvy.
2. Služby uvedené v Prílohe č. 1 tejto zmluvy je poskytovateľ povinný poskytnúť v priestoroch podľa miesta konania v zmysle Prílohy č. 1 tejto zmluvy: .....................................................................................
3. Objednávateľ sa zaväzuje nahlásiť poskytovateľovi presný počet zúčastnených osôb v lehote najneskôr 3 pracovné dni pred konaním podujatia, bez toho, aby poskytovateľ objednávateľovi účtoval storno poplatky.

**Článok III.**

**Cena a platobné podmienky**

1. Cena za poskytnutie služieb v zmysle Prílohy č. 1 tejto zmluvy je zmluvnými stranami dohodnutá ako cena najvyššia, a tovo výške .............. EUR bez DPH. Výška 20% DPH je ........... **Celková cena vrátane DPH** je stanovená vo výške................EUR ( slovom.....................). Rozpis cien za jednotlivé služby je uvedený **v prílohe č.2** tejto zmluvy.
2. Objednávateľ je povinný cenu dohodnutú v článku III. ods. 1 tejto zmluvy zaplatiť poskytovateľovi na základe faktúry poskytovateľa doručenej objednávateľovi. Poskytovateľ je oprávnený vystaviť objednávateľovi faktúru za zabezpečenie služieb uvedených v Prílohe č. 1 tejto zmluvy do 15 dní odo dňa ukončenia podujatí v termínoch, v zmysle Prílohy č. 1 tejto zmluvy.
3. V zmysle článku III. ods. 2 tejto zmluvy je poskytovateľ oprávnený fakturovať len objednávateľom skutočne čerpané služby poskytnuté poskytovateľom, t. j. cena dohodnutá v článku III. ods. 1 tejto zmluvy bude znížená na cenu za skutočne poskytnuté služby, ak cena za takto poskytnuté služby nedosahuje cenu dohodnutú v článku III. ods. 1 tejto zmluvy.
4. Objednávateľ neposkytne poskytovateľovi žiadne zálohové platby na poskytnutie služieb uvedených v Prílohe č. 1 tejto zmluvy.
5. Lehota splatnosti faktúry vystavenej poskytovateľom za poskytnutie služieb uvedených v zmysle Prílohy č. 1 tejto zmluvy je stanovená na 30 dní od dátumu jej doručenia objednávateľovi.
6. Poskytovateľ predloží objednávateľovi originály faktúry v troch vyhotoveniach.
7. Faktúra musí mať tieto náležitosti:
* označenie zmluvných strán, obchodné meno, adresu, sídlo, IČO, DIČ,IČ DPH,
* názov a číslo zmluvy,
* názov projektu: Zlepšovanie informovanosti a poskytovanie poradenstva v oblasti zlepšovania kvality životného prostredia na Slovensku
* číslo faktúry,
* deň vystavenia a deň splatnosti faktúry,
* u faktúr s uplatnením DPH hodnotu DPH v % a v EUR,
* fakturovanú sumu v EUR,
* rozpis fakturovaných čiastok,
* označenie peňažného ústavu a číslo účtu na ktorý sa má platiť, konštantný a variabilný symbol,
* označenie osoby, ktorá faktúru vystavila,
* pečiatku a podpis zodpovedného zástupcu poskytovateľa.
1. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju poskytovateľovi na doplnenie, v tomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**Článok IV.**

**Práva a povinnosti zmluvných strán**

1. Poskytovateľ je povinný poskytnúť služby uvedené v článku I. tejto zmluvy riadne a včas a v rozsahu dohodnutom v tejto zmluve pre počet osôb upresnených objednávateľom v zmysle tejto zmluvy.
2. Poskytovateľ je povinný poskytnúť objednávateľovi všetky relevantné informácie o službách a aktuálnych cenách služieb, ktoré sú predmetom tejto zmluvy.
3. Poskytovateľ je oprávnený fakturovať objednávateľovi len objednávateľom skutočne čerpané služby poskytnuté poskytovateľom, a to v zmysle platobných podmienok dohodnutých v článku III. tejto zmluvy.
4. Objednávateľ je povinný za riadne a včas poskytovateľom poskytnuté služby po doručení faktúry vystavenej a doručenej za podmienok a spôsobom uvedeným v tejto zmluve zaplatiť poskytovateľovi cenu dohodnutú v článku III. ods. 1 tejto zmluvy.
5. Objednávateľ je povinný upresniť poskytovateľovi presný počet osôb, ktoré sa na konkrétnom podujatí vykonávanom v zmysle článku I. tejto zmluvy zúčastnia, a to najneskôr 3 pracovné dni pred jeho plánovaným konaním.

**Článok V.**

**Porušenie platobných podmienok a zmluvná pokuta**

1. Zmluvné strany sa dohodli, že v prípade omeškania objednávateľa s úhradou faktúry za riadne a včas poskytnuté služby uvedené v článku I. ods. 3 písm. c), d) a e) tejto zmluvy, je objednávateľ povinný zaplatiť poskytovateľovi úrok z omeškania za každý aj začatý deň omeškania s platbou splatnej faktúry v zmysle Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
2. V prípade, ak poskytovateľ neposkytne služby uvedené v článku I. tejto zmluvy riadne a včas v požadovanom rozsahu, kvalite a termíne dohodnutých v tejto zmluve, je poskytovateľ povinný zaplatiť objednávateľovi zmluvnú pokutu vo výške 500 EUR za každé jednotlivé porušenie zmluvných povinností poskytovateľom, a to najneskôr do 5 dní odo dňa jej uplatnenia objednávateľom u poskytovateľa.
3. Vznikom povinnosti poskytovateľa zaplatiť zmluvnú pokutu ani jej skutočným zaplatením nie je dotknutý nárok objednávateľa na náhradu škody, ktorá mu vznikla porušením povinnosti poskytovateľa a náhrada škody nie je výškou zmluvnej pokuty obmedzená. Zmluvná pokuta sa na náhradu škody nezapočítava**.**

**Článok VI.**

**Trvanie zmluvy**

1. Táto zmluva sa uzatvára na dobu určitú v zmysle čl. II ods. 1 tejto zmluvy,  pričom jej platnosť trvá najneskôr do splnenia všetkých záväzkov oboch zmluvných strán.

**Článok VII.**

**Skončenie zmluvy**

1. Táto zmluva končí uplynutím doby, na ktorú bola dojednaná a splnením povinností oboch zmluvných strán.
2. Túto zmluvu je možné ukončiť vzájomnou dohodou zmluvných strán. Dohoda musí mať písomnú formu a musí byť podpísaná obidvomi zmluvnými stranami. Zmluva v tomto prípade končí dňom určeným v dohode.
3. Zánikom tejto zmluvy nezaniká právo zmluvných strán na zaplatenie pohľadávok vzniknutých na základe tejto zmluvy, ako ani právo objednávateľa na náhradu škody spôsobenú porušením zmluvnej povinnosti poskytovateľa riadne a včas zabezpečiť služby uvedené v článku I. tejto zmluvy v rozsahu a za podmienok dohodnutých v tejto zmluve.

**Článok VIII.**

**Zodpovednosť za škodu**

1. V prípade porušenia povinnosti vzniknutej na základe tohto záväzkového vzťahu, je zmluvná strana, ktorá porušila svoje povinnosti v zmysle tejto zmluvy povinná nahradiť škodu tým spôsobenú druhej zmluvnej strane, okrem prípadu ak preukáže, že porušenie povinnosti bolo spôsobené okolnosťami vylučujúcimi zodpovednosť.

**Článok IX.**

**Doručovanie**

1. Všetky písomnosti týkajúce sa právnych vzťahov založených medzi zmluvnými stranami touto zmluvou sa doručujú:
	1. poštou,
	2. treťou osobou oprávnenou doručovať zásielky,
	3. osobne.
2. Písomnosti týkajúce sa právnych vzťahov založených medzi zmluvnými stranami touto zmluvou sa doručujú doporučene na adresu zmluvnej strany uvedenú v tejto zmluve. Každá zmluvná strana je povinná oznámiť druhej zmluvnej strane každú zmenu svojho sídla podľa zásad uvedených v tomto článku do troch dní odo dňa zmeny sídla.
3. Ak zmluvná strana neprevezme písomnosť na adrese uvedenej v tejto zmluve, považuje sa písomnosť po troch dňoch od jej vrátenia odosielateľovi za doručenú a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
4. Ak zmluvná strana neprevezme písomnosť na adrese uvedenej v tejto zmluve, je odosielateľ povinný opakovane doručiť písomnosť na adresu zmluvnej strany zapísanú v obchodnom registri alebo inom registri. Pri takomto doručení platí v celom rozsahu ods. 3 tohto článku.
5. Písomnosť doručovaná osobne sa považuje za doručenú dňom, kedy zmluvná strana zásielku

 prevzala alebo dňom, kedy odmietla písomnosť prevziať.

**Článok X.**

**Kontrola a audit**

1**.** Poskytovateľ je povinný strpieť výkon kontroly, auditu súvisiaceho s predmetom tejto zmluvy kedykoľvek počas platnosti a účinnosti tejto zmluvy, a to osobami oprávnenými na výkon kontroly/auditu, ktorými sú:

a)            Ministerstvo životného prostredia SR a ním poverené osoby,

b)            Útvar vnútorného auditu Ministerstva životného prostredia SR / Útvar vnútornej kontroly SAŽP a nimi poverené osoby,

c)            Najvyšší kontrolný úrad SR a ním poverené osoby,

d)            Orgán auditu, jeho spolupracujúce orgány (Úrad vládneho auditu a osoby poverené na výkon kontroly/auditu,

e)            Splnomocnení zástupcovia Európskej Komisie a Európskeho dvora audítorov,

f)             Orgán zabezpečujúci ochranu finančných záujmov EÚ,

g)            Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

**Článok XI.**

**Záverečné ustanovenia**

1. Zmluvné strany dohodli, ako podmienku platnosti tejto zmluvy, ako aj jej prípadných dodatkov, písomnú formu a dohodu o celom obsahu podpísanú obidvomi zmluvnými stranami.
2. Zmeny alebo doplnky tejto zmluvy je možné robiť len vo forme písomných a očíslovaných dodatkov k tejto zmluve podpísanými obidvomi zmluvnými stranami.
3. Zmluvné strany sa zaväzujú riešiť spory vyplývajúce z tejto zmluvy prednostne formou dohody prostredníctvom zástupcov svojich štatutárnych orgánov. V prípade, že spor sa nevyrieši dohodou, ktorákoľvek zo zmluvných strán je oprávnená podať návrh na vyriešenie sporu príslušnému súdu Slovenskej republiky.
4. Zmluvné strany sa dohodli, že záväzkové vzťahy založené touto dohodou, ako aj záväzkové vzťahy touto dohodou výslovne neupravené sa budú riadiť príslušnými ustanoveniami Obchodného zákonníka Slovenskej republiky a ostatnými všeobecne záväznými právnymi predpismi Slovenskej republiky, bez použitia kolíznych noriem.
5. Táto zmluva je vyhotovená v piatich vyhotoveniach, z ktorých objednávateľ obdrží tri vyhotovenia a poskytovateľ dve vyhotovenia.
6. Zmluvné strany týmto vyhlasujú, že túto zmluvu si prečítali, jej obsahu porozumeli a zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.
7. Zmluva nadobúda platnosť dňom neskoršieho podpisu Zmluvných strán a účinnosť v súlade s § 47a ods. 1 zákona č. 40/1964 Zb. Občiansky zákonník nadobúda kalendárnym dňom nasledujúcim po dni jej zverejnenia Objednávateľom v Centrálnom registri zmlúv vedenom Úradom vlády Slovenskej republiky.

Prílohy: Príloha č. 1 – Opis predmetu zmluvy

 Príloha č. 2 – Cenová špecifikácia

Za objednávateľa v Banskej Bystrici

dňa .................

.....................................................

RNDr. Richard Müller, PhD., generálny riaditeľ

Za poskytovateľa v

dňa................

.....................................................

Slovenská agentúra životného prostredia

Príloha č. 1 – Opis predmetu zmluvy

**1.Technicko-organizačné zabezpečenie exkurzie pre študentov, doktorandov a pedagógov**

**Názov predmetu zákazky**

 EXKURZIA PRE ŠTUDENTOV, DOKTORANDOV A PEDAGÓGOV VŠ (PRIF UK BA)

**Opis predmetu zákazky**

Predmetom zákazky je technicko-organizačné zabezpečenie 5-dňovej exkurzie pre študentov, doktorandov a pedagógov Prírodovedeckej fakulty Univerzity Komenského v Bratislave vrátane ubytovania, stravy a autobusovej dopravy podľa priloženého programu.

5-dňová exkurzia spojená s prednáškami je určená pre vybranú cieľovú skupinu – študentov magisterského a doktorandského štúdia v študijných programoch environmentalistika, geológia, ale aj geografia a v environmentálnych študijných programoch chémia, biológia. Účastníkmi sú okrem študentov a doktorandov aj pedagógovia či predstavitelia odbornej geologickej verejnosti, ktorí sa predstavia najmä v úlohe školiteľov. Exkurzia je zameraná na práce v teréne, monitorovanie vlastností vôd, pôd a odber vzoriek na ich analytické spracovanie. Súčasťou exkurzie sú návštevy vybraných lokalít, na ktorých prebieha prieskum, sanácia alebo monitoring environmentálnych záťaží. Účastníci sú ubytovaní spravidla na 1 mieste a odtiaľ vyrážajú do terénu podľa programu.

Cieľom aktivity EXKURZIA PRE ŠTUDENTOV, DOKTORANDOV A PEDAGÓGOV VŠ je širšie zapojenie študentov VŠ a ich pedagógov (akademickej verejnosti) do riešenia problematiky EZ.

**Presná kvalitatívna a kvantitatívna špecifikácia predmetu zákazky**

*Predpokladaný termín konania*: 3. – 7. jún 2019

*Predpokladané miesto konania*: stredné a južné Slovensko s ubytovaním napr. v meste Hrádok pri Jelšave, Rožňava alebo v ich okolí

*Predpokladaný počet účastníkov*: cca 40

*POŽIADAVKY NA 1 EXKURZIU (5 dní)*

Zabezpečenie ubytovacích služieb

* penzión alebo nízkonákladový hotel v meste Hrádok pri Jelšave, Rožňava alebo v okolí v súlade s odborným programom exkurzie,
* ubytovanie najlepšie v 1 objekte alebo v súvisiacich objektoch (v jednom areáli),
* ubytovanie na 4 noci počínajúc pondelkom končiac piatkom (check-in pondelok, check-out piatok),
* v jednolôžkových, dvojlôžkových alebo viaclôžkových izbách s možnosťou ubytovania 1 osoby na izbe pre 6 osôb (pedagógovia, lektori) a v dvoj- alebo viaclôžkových pre 34 osôb, t. j. spolu pre cca 40 osôb, t. j. spolu cca 160 nocľahov počas exkurzie.

Zabezpečenie stravovacích služieb

* 1. deň terénneho kurzu: 1 × obed pre 40 osôb, 1 × večera pre 40 osôb,
* 2. – 4. deň terénneho kurzu: 3 × raňajky, 3 × obed, 3 × večera pre 40 osôb,
* 5. deň terénneho kurzu: 1 × raňajky, 1 × obed pre 40 osôb.
* Obedy budú poskytnuté prednostne formou denného menu v reštaurácii alebo formou balíčka na cestu v súlade s programom exkurzie.
* Raňajky a večere sa zabezpečia v mieste ubytovania (hotel alebo penzión).

RAŇAJKY

* 4 × – 2. až 5. deň pre 40 osôb denne, t. j. max. 160 raňajok počas podujatia (0 + 40 + 40 + 40 + 40). Menu formou teplého a studeného raňajkového bufetu vrátane teplých a studených nápojov – káva, čaj, džús alebo fresh alebo servírované raňajky.

OBED

* 5 × – 1. až 5. deň pre 40 osôb denne t. j. cca 200 obedov počas podujatia (40 + 40 + 40 + 40 + 40).
* Obed sa prednostne zabezpečí formou teplého denného menu v miestnej reštaurácii v mieste exkurzie v súlade s programom. Ekvivalentom obeda v reštaurácii môže byť obed formou balíčka.
* Obed formou balíčka pre jednu osobu pozostáva z nasledovných súčastí
1. veľká obložená šunkovo-syrová bageta s hmotnosťou min. 250 g alebo chlieb 2 ks + vyprážaný kurací alebo bravčový rezeň (gramáž mäsa v surovom stave min. 150 g),
2. 2 ks ovocie (jablko, hruška, banán, pomaranč apod.)
3. 1 ks keks alebo 1 ks čokoládová tyčinka alebo čerstvé sladké pečivo, cukrovinky budú slovenskej výroby, pečivo nesmie byť zo zmrazených polotovarov,
4. minerálka jemne perlivá alebo iný nealkoholický nápoj s objemom min. 750 ml.

VEČERA

* 4 × – 1. až 4. deň pre cca 40 osôb denne, t. j. cca 160 večerí počas podujatia (40 + 40 + 40 + 40 + 0).
* Večera sa poskytne formou teplého a studeného bufetu alebo formou servírovanej večere, odporúča sa: polievka alebo predjedlo a výber z troch teplých hlavných jedál, z toho sú 2 mäsité a jedno bezmäsité (múčne, zeleninové, ryba) vrátane príloh, zeleninových/ovocných šalátov a dezertu (zákusok, ovocie a pod.) + 0,33 l nealkoholický nápoj na osobu. Gramáž porcie mäsa na 1 osobu je 150 g v surovom stave. Gramáž príloh a bezmäsitých jedál zodpovedá obvyklej gramáži v reštauračných zariadeniach.

*Zabezpečenie autobusovej dopravy*

* 1 klimatizovaný autobus s počtom miest na sedenie minimálne 40 počas 5 dní podujatia,
* doprava z miesta a do miesta sídla univerzity (PRIF UK, Mlynská dolina, Ilkovičova 6, 842 15 Bratislava 4) + celodenné exkurzie z miesta ubytovania podľa programu,
* 1. deň – výjazd z miesta sídla univerzity – počet prejdených kilometrov cca 450 km,
* 2. – 4. deň – výjazd a návrat do miesta ubytovania,
* 5. deň – s príchodom do miesta sídla univerzity,
* Celkovo prejdených kilometrov počas 5 dní – cca 1 200 km, stojné/1deň cca 5 hod.
* Zabezpečenie prepravy prostredníctvom overeného autobusového dopravcu,
* Počet miest na sedenie: minimálne 40,
* Vybavenie autobusu: klimatizácia, mikrofón, chladiaci box na uskladnenie občerstvenia (suchý obed), prepravky na uloženie znečistenej obuvi a odevov po návšteve terénu,
* Autobus by mal svojou konštrukciou a úrovňou zodpovedať charakteru programu exkurzie – potreba otáčania sa v stiesnených dopravných podmienkach a v náročnom teréne, preprava účastníkov v terénnej obuvi a odeve, doprava ochranných pomôcok, nástrojov/prístrojov apod.,
* Dopravca musí rátať s tým, že účastníci budú chodiť do terénu, takže môžu mať znečistenú obuv, prípadne aj šatstvo.
* Počet zastávok a dĺžka prestávok autobusu sa prispôsobí schválenému odbornému programu.

**Ďalšie požiadavky a informácie**

* Miesta konania a termíny konania tohto podujatia zodpovedajú návrhu odborného programu pripravenému v spolupráci s Prírodovedeckou fakultou Univerzity Komenského v Bratislave, záväzne sa potvrdia písomnou objednávkou, ktorej neoddeliteľnou súčasťou bude aj finálna verzia programu.
* Úroveň vybratého ubytovania má zodpovedať charakteru podujatia,
* Objednávateľ má právo odmietnuť ponúknuté služby (napr. výber hotela, reštaurácie a pod.), ak nezodpovedajú jeho požiadavkám a charakteru podujatia a požiadať o novú vhodnejšiu ponuku,
* Pod počtom účastníkov podujatia sa rozumie celkový počet návštevníkov podujatia vrátane prednášajúcich a programovo-organizačných pracovníkov SAŽP, mimo organizačných pracovníkov dodávateľa služieb,
* Na každom podujatí sa vyžaduje osobná prítomnosť min. 1 zástupcu/organizačného pracovníka dodávateľa služieb, ktorý bude operatívne zabezpečovať organizačné záležitosti a servis počas podujatia. Komunikácia so subdodávateľom (poskytovateľom ubytovacích, stravovacích a ďalších služieb) je súčasťou zmluvných povinností dodávateľa služieb,
* V ubytovacom zariadení sa vyžaduje možnosť bezplatného parkovania jeho účastníkov (3 – 5 osobných áut), a parkovania autobusu (minimálne výstup, nástup),
* Súčasťou ceny za ubytovanie je aj daň z ubytovania,
* V celom ubytovacom zariadení sa vyžaduje bezplatné kvalitné, najlepšie vysokorýchlostné pripojenie na internet,
* Objednávateľ spresní predpokladaný počet (prihlásených) osôb na zabezpečenie služieb najskôr 3 dni, najneskôr 24 hodín pred konaním podujatia bez toho, aby dodávateľ služieb účtoval storno poplatky,
* Objednávateľ si vyhradzuje právo na zmenu programu (obsahovú či časovú a pod.) z objektívnych dôvodov. V prípade takýchto okolností je objednávateľ oprávnený operatívne presunúť jednotlivé služby podľa potreby pri zachovaní celkovej objednanej dodávky služieb čo do počtu a kvality v rámci zmluvne dohodnutého finančného rámca. Ide najmä o presun počtov porcií medzi jednotlivými stravovacími službami. Čas podávania stravy sa prispôsobí reálnemu priebehu programu podujatia.
* Dodávateľ služieb bude fakturovať len skutočne čerpané služby, ich predpokladaný rozsah upravuje zmluva,
* Nároky zo strany dodávateľa na finančné plnenie nad rámec zmluvy nebudú objednávateľom uznané – služby poskytnuté počas podujatia a dodatočne pri fakturácii vyhodnotené dodávateľom ako nadštandardné nad rozsah zmluvy bude znášať voči tretej strane výlučne dodávateľ služieb,
* Menu na celé podujatie sa rámcovo schváli ešte pred podujatím po potvrdení miesta a termínu konania podujatia, menu musí rešpektovať požiadavku na prípadné diétne obmedzenia účastníkov (vegetariánska, bezlepková strava a pod.), čo sa spresní do 24 hod. pred začiatkom podujatia,

**2.Technicko-organizačné zabezpečenie seminára – Prierezové predpisy s dôrazom na ovzdušie a IPKZ**

**Názov predmetu zákazky**

„Prierezové predpisy s dôrazom na ovzdušie a IPKZ" (seminár pre štátnu správu)

**Opis predmetu zákazky**

Technicko organizačné zabezpečenie dvojdňového seminára pre štátnu správu zameraného na prierezové predpisy s dôrazom na ovzdušie a IPKZ

**Presná kvalitatívna a kvantitatívna špecifikácia predmetu zákazky**

*Termín a miesto realizácie*

Termín konania: 30.5. – 31.5.2019

Miesto konania: Žilinský kraj alebo Prešovský kraj

Počet účastníkov: max. 65

*Ubytovacie služby*

zariadenie hotelového typu kategórie minimálne 3\*, ubytovanie na 1 noc pred seminárom pre 4 osoby v jednolôžkových izbách ubytovanie na 1 noc pre 65 osôb v samostatných . jednolôžkových izbách, prípadne dvojlôžkových izbách s ubytovaním len jednej osoby na izbe, spolu 69 nocľahov Požadované je ubytovanie v jednom ubytovacom zariadení.

*Stravovacie služby*

Raňajky:

* 1x raňajky pre 4 osoby v prvý deň formou teplého a studeného raňajkovalo bufetu vrátane teplých a studených nápojov – káva (espresso), čaj (výber z balených čajov – zelený, ovocný, bylinkový), džús alebo fresh, hygienický balený cukor (ku káve aj k čaju), smotana do kávy, pečivo
* 1x raňajky pre 69 osôb v druhý deň formou teplého a studeného raňajkovalo bufetu vrátane teplých a studených nápojov – káva (espresso), čaj (výber z balených čajov – zelený, ovocný, bylinkový), džús alebo fresh, hygienický balený cukor (ku káve aj k čaju), smotana do kávy, pečivo
* spolu 69 osôb

Obed:

* 2x obed pre 65 osôb v prvý a druhý deň, odporúčame jednotné menu – výber z dvoch jedál, z toho jedno vegetariánske (podľa požiadaviek)
* 2x menu 1: polievka (2 druhy) – mäsitá a bezmäsitá, min. 0,33l/osoba a pečivo, min.150g/osoba mäsité jedlo (hydinové, bravčové, hovädzie mäso), min.200g/osoba príloha (zemiaky, ryža, cestovina), min.150 g/osoba ovocný/zeleninový šalát a dezert (zákusok ..) + minerálka jemne perlivá 0,33 l/osoba, espresso káva, porciovaný cukor do kávy, mlieko do kávy/osoba
* Menu 2: polievka bezmäsitá min. 0,33l/osoba a pečivo, vegetariánske jedlo – zeleninové alebo ryba min. 200g/osoba prípadne múčne jedlo min. 400 g/osoba, k nim rôzne prílohy min. 150g/osoba (ovocný, zeleninový šalát...) a dezert (zákusok..) + minerálka jemne perlivá 0,33 l/osoba, espresso káva, porciovaný cukor do kávy, mlieko do kávy/osoba, spolu 2 x 65 = 130 osôb
* Obstarávateľ požaduje predložiť pri každom menu minimálne tri návrhy/alternatívy menu.

Večera:

* 1x večera pre 4 osoby deň pred seminárom
* 1x večera pre 65 osôb v prvý deň seminára
* 1x menu formou teplého a studeného bufetu pre 65 osôb, odporúča sa: polievka alebo predjedlo a výber z troch teplých hlavných jedál, z toho sú 2 mäsité a jedno vegetariánske (zeleninové, ryba, múčne) vrátane príloh, zeleninových/ovocných šalátov a dezertu (zákusok, ovocie, ...) a nápojového bufetu vrátane espresso kávy pre 65 osôb,
* Obstarávateľ požaduje predložiť minimálne dve alternatívy. spolu 69 osôb

Občerstvenie - coffee break:

* 2x počas podujatia pre 65 osôb v prvý a druhý deň
* 1 x v prvý deň (popoludní), 1 x druhý deň (dopoludnia)
* Odporúča sa: káva - z kávového stroja, mlieko zahustené nesladené do kávy, čaj (ovocný, zelený, bylinkový porciovaný vo vrecúškach + horúca voda v termoskách/zo stroja), porciovaný cukor do kávy/čaju, 0,33 l minerálna voda jemne perlivá 1ks/osoba/1 coffee break + 0,33 l minerálna voda neperlivá 1ks/osoba/1 coffee break, čerstvé slané pečivo minimálne 50g/ks/os a sladké pečivo minimálne 50g/ks/os (kanapky, koláčiky), ovocie 1 ks/osoba, potrebný servis, sklenené poháre, šálky, nerezové lyžičky, servítky a pod.
* Nie je prípustné podávať nápoje či jedlá v plastových obaloch.
* spolu 2 x 65 = 130 osôb

*Prenájom priestorov*

Doba prenájmu:

* 2 dni v prvý deň celodenný prenájom a druhý deň dopoludnia cca do 13,00 hod.

Kapacita priestorov:

* 65 miest

Typ a kapacita priestorov:

* Konferenčná miestnosť s kapacitou minimálne 65 miest s bezplatným WIFI internetovým pripojením. Vybavenie miestnosti požadovanou technikou

Usporiadanie konferenčnej miestnosti:

* Vybavenie miestnosti stoličkami a stolmi na písanie – školské sedenie, resp. stoličky s písacími pultíkmi

*Prenájom techniky*

Doba prenájmu:

* 2 dni v prvý deň celodenný prenájom a druhý deň dopoludnia cca do 13,00 hod.

Špecifikácia techniky:

* Dataprojektor, notebook, premietacie plátno, ozvučenie + 2 mikrofóny (1 prenosný), obsluhu k technickému zariadeniu, 5 prezentačných panelov alebo stojanov s panelmi s minimálnymi rozmermi 70 × 100 cm na plagátové prezentácie a priestor na umiestnenie 3 ks roll-upov s rozmermi 100 × 200 cm, Vysokorýchlostné pripojenie na internet.

*Ďalšie požiadavky objednávateľa*

* Organizačné zabezpečenie a zabezpečenie inštalácie informačného systému podujatia (program, plagáty, navigačné tabuľky, ...) organizátorom podujatia bude umožnené v prvý deň od 8:00 hod.. Víťazný uchádzač zabezpečí smerovníky a plochy/panely pre ich umiestnenie
* Priestor na registráciu účastníkov
* Ubytovacie zariadenie umožní tlač a kopírovanie potrebných materiálov účastníkom podujatia za úhradu a organizátorom bezplatne.

**Ďalšie požiadavky a informácie**

* Bezplatné parkovanie pre účastníkov seminára.
* Zabezpečenie všetkých požadovaných služieb v rámci jedného hotelového komplexu.
* Bezplatné vysokorýchlostné pripojenie na internet v celom zariadení.
* Obstarávateľ pošle presný počet účastníkov 3 pracovné dni pred konaním seminára bez toho, aby víťazný uchádzač účtoval storno poplatky.
* Fakturované budú len skutočne čerpané služby.

Príloha č. 2 Cenová špecifikácia

***1. Technicko-organizačné zabezpečenie exkurzie pre študentov, doktorandov***

***a pedagógov***

|  |
| --- |
| **Technicko-organizačné zabezpečenie exkurzie pre študentov, doktorandov a pedagógov****Termín konania: 3. – 7.6.2019****Lokalita: stredné a južné Slovensko** |

|  |  |  |  |  |  |
| --- | --- | --- | --- | --- | --- |
| **Druh služby** | **Predpokladaný počet osôb spolu za požadované dni** | **Cena bez DPH na 1 osobu v EUR** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Ubytovanie na pondelok – podľa špecifikácie v opise zákazky | 40 |  |  |  |  |
| Ubytovanie na utorok podľa špecifikácie v opise zákazky | 40 |  |  |  |  |
| Ubytovanie na stredu podľa špecifikácie v opise zákazky | 40 |  |  |  |  |
| Ubytovanie na štvrtok podľa špecifikácie v opise zákazky | 40 |  |  |  |  |
| Raňajky pondelok podľa špecifikácie v opise zákazky | 40 |  |  |  |  |
| Raňajky utorok podľa špecifikácie v opise zákazky | 40 |  |  |  |  |
| Raňajky stredu podľa špecifikácie v opise zákazky | 40 |  |  |  |  |
| Raňajky štvrtok podľa špecifikácie v opise zákazky | 40 |  |  |  |  |
| Obed pondelok podľa špecifikácie v opise zákazky | 40 |  |  |  |  |
| Obed utorok podľa špecifikácie v opise zákazky | 40 |  |  |  |  |
| Obed stredu podľa špecifikácie v opise zákazky | 40 |  |  |  |  |
| Obed štvrtok podľa špecifikácie v opise zákazky | 40 |  |  |  |  |
| Obed piatok podľa špecifikácie v opise zákazky | 40 |  |  |  |  |
| Večera v pondelok podľa špecifikácie v opise zákazky | 40 |  |  |  |  |
| Večera v utorok podľa špecifikácie v opise zákazky | 40 |  |  |  |  |
| Večera v stredu podľa špecifikácie v opise zákazky | 40 |  |  |  |  |
| Večera vo štvrtok podľa špecifikácie v opise zákazky | 40 |  |  |  |  |
| **Druh služby** | **Predpokladaný počet osôb spolu za požadované dni** | **-** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Zabezpečenie autobusovej dopravy počas 5 dní exkurzie pre 40 osôb – podľa špecifikácie v opise zákazky | 40 | **-** |  |  |  |
| Organizačné zabezpečenie | - | **-** |  |  |  |

|  |  |  |  |
| --- | --- | --- | --- |
| **Celková cena v EUR**  |  |  |  |

(ceny zaokrúhliť na dve desatinné miesta)

***Cena musí zahŕňať všetky potrebné nákladové položky pre uskutočnenie predmetu zákazky vrátane dane z ubytovania.***

***2. Technicko-organizačné zabezpečenie seminára – Prierezové predpisy s dôrazom na ovzdušie a IPKZ***

|  |
| --- |
| **Technicko-organizačné zabezpečenie seminára – Prierezové predpisy s dôrazom na ovzdušie a IPKZ****Termín konania: 30.5. – 31.5.2019****Lokalita: Žilinský kraj alebo Prešovský kraj** |

|  |  |  |  |  |  |
| --- | --- | --- | --- | --- | --- |
| **Druh služby** | **Predpokladaný počet osôb spolu za požadované dni** | **Cena bez DPH na 1 osobu v EUR** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Zabezpečenie ubytovacích služieb - ubytovanie počas 1 noci pre max. 4 osoby | 4 |  |  |  |  |
| Zabezpečenie ubytovacích služieb - ubytovanie počas 1 noci pre max. 65 osôb | 69 |  |  |  |  |
| Raňajky v 1.deň | 4 |  |  |  |  |
| Raňajky v 2.deň | 69 |  |  |  |  |
| Obed 1.deň | 65 |  |  |  |  |
| Obed 2.deň | 65 |  |  |  |  |
| Večera deň pred seminárom | 4 |  |  |  |  |
| Večera v deň seminára | 65 |  |  |  |  |
| Občerstvenie - coffee break 1.deň | 65 |  |  |  |  |
| Občerstvenie - coffee break 2.deň | 65 |  |  |  |  |
| **Druh služby** | **Predpokladaný počet osôb spolu za požadované dni** | **-** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Prenájom priestorov Na 2 dni | 65 |  |  |  |  |
| Prenájom techniky na 2 dni | - |  |  |  |  |
| Organizačné zabezpečenie | - | **-** |  |  |  |
| **Celková cena v EUR** |  |  |  |

(ceny zaokrúhliť na dve desatinné miesta)

***Cena musí zahŕňať všetky potrebné nákladové položky pre uskutočnenie predmetu zákazky vrátane dane z ubytovania.***

***SUMÁR:***

|  |  |  |  |
| --- | --- | --- | --- |
| **Podujatie** | **Cena celkom bez DPH** | **DPH** | **Cena celkom s DPH** |
| ***1. Technicko-organizačné zabezpečenie exkurzie pre študentov, doktorandov a pedagógov*** |  |  |  |
| ***2. Technicko-organizačné zabezpečenie seminára – Prierezové predpisy s dôrazom na ovzdušie a IPKZ*** |  |  |  |
| **Celková cena v EUR** |  |  |  |

Miesto: ................................... Štatutárny orgán (konateľ):

 Dátum: ................................

.......................................................

pečiatka a  podpis oprávnenej osoby konať za ucházdača